थराली उपचुनावों में भाजपा प्रत्याशी मुन्नी देवी शाह को अनपढ़ कहने की चर्चाओं पर यमकेश्वर की भाजपा विधायक ऋतु खंडूड़ी व मुन्ना सिंह चौहान जनसभा में भड़क गए। उन्होंने जनसभा में कहा कि महिला को अनपढ़ कहना मातृ शक्ति व नारी शक्ति का अपमान है। इस बात पर मुख्यमंत्री भी भावुक हो गए। उन्होंने कहा कि उनकी माता भी अनपढ़ महिला थीं। लेकिन आज उनकी ही शिक्षा से वे इस पद पर पहुंचे हैं। सीएम ने कहा कि इस तरह की बातें अशोभनीय है व यह नारी शक्ति का अपमान है।